
ELŐTERJESZTÉS
Jászapáti Városi Önkormányzat Helyi Esélyegyenlőségi Programjának elfogadásáról

Tisztelt Képviselő-testület!
Magyarországon az esélyegyenlőség biztosítása törvényben rögzített feladat. Az esélyegyenlőség biztosításának garanciája az egyenlő bánásmódról és az esélyegyenlőség előmozdításáról szóló 2003. évi CXXV. törvény. Ezen törvény 31. § (1) bekezdése értelmében a települési önkormányzat ötévente öt évre szóló helyi esélyegyenlőségi programot fogad el. Jászapáti Városi Önkormányzat Helyi Esélyegyenlőségi Programját a képviselő-testület 2013. június 20. napján a 180/2013. (VI.20.) számú határozattal fogadta el. 
Az öt éves időtartam lejártával új programot kellett készítenünk, amely az előterjesztés mellékletét képezi.

Fentiekre tekintettel kérem a Tisztelt Képviselő-testületet, hogy az előterjesztést megtárgyalni, az előterjesztés mellékletét képező Helyi Esélyegyenlőségi Programot pedig elfogadni szíveskedjenek!

…/2018. (XII. 13.) számú Képviselő-testületi határozati javaslat
(Jászapáti Városi Önkormányzat Helyi Esélyegyenlőségi Programjának elfogadásáról)

1. Jászapáti Városi Önkormányzat Képviselő-testülete elfogadja, illetve jóváhagyja Jászapáti Városi Önkormányzat Helyi Esélyegyenlőségi Programját a 2018-2023-as időszakra vonatkozóan.

[bookmark: _GoBack]Határidő: 	2018. december 14.
Felelős:            Biróné dr. Boros Anikó jegyző
Erről értesül:	  Farkas Ferenc polgármester
		  Biróné dr. Boros Anikó jegyző
                          Képviselő-testület tagjai - helyben
		  Szociális és Gyermekvédelmi Főigazgatóság
	              Irattár

Jászapáti, 2018. december 05.
         Biróné dr. Boros Anikó
jegyző

